Paraná (rijeka)
Paraná je rijeka u Južnoj Americi koja protječe kroz Brazil, Paragvaj i Argentinu. Dužinom od 4880 km druga je najduža rijeka na kontinentu, poslije Amazona. Naziv Paraná je skraćenica od fraze "para rehe onáva", koja dolazi od Tupi jezika i znači "poput mora" (odnosno "velika kao more"). Prvo se spaja s Paragvajem, a zatim nizvodno s Urugvajem formira estuarij Rio de la Plata i ulijeva se u Atlantski okean. Prvi Evropljanin koji je istraživao rijeku od njenog ušća bio je Englez Sebastian Cabot 1526, dok je plovio za Španiju.